|  |  |
| --- | --- |
| **МЕТАДАННИ ЗА ИНДИКАТОР ЗА КРАЕН ПРОДУКТ:** | |
| **Номер на индикатора**: | **О1-5** |
| **Наименование на индикатор**а: | **Дял на процедурите, преминали предварителен контрол от АОП, по които няма наложена финансова корекция за нарушения в подготвителната фаза** |
| **Специфична цел**: | Оптимизиране на средата за изпълнение на Споразумението за партньорство |
| **област/код на интервенция:** | 180 |
| ***1.* Мерна единица** | |
| **%** | |
| **2. Стойност** | |
| **Междинна цел** | **92 %** |
| **Целева стойност** | **94 %** |
| ***3.* Определение** | |
| Индикаторът измерва ефективността на осъществения от Агенция по обществени поръчки (АОП) предварителен контрол на процедури за възлагане на обществени поръчки по чл. 229, ал. 1, т. 2 букви г, д и ж от Закона за обществени поръчки с оглед подобрение на качеството на обществените поръчки при изпълнение на проекти, финансирани със средства от ЕСИФ/ЕФСУ.  Проверките на АОП обхващат:   * преди оповестяване откриването на процедурата – проектите на решение, обявление и техническа спецификация, както и (ако е приложимо) методиката за оценка; * след оповестяване откриването на процедурата одобрените от възложителя решение, обявление и техническа спецификация, респ. и методиката за оценка, когато е приложимо.   Управляващият орган (УО) проверява дали по процедурите[[1]](#footnote-2), обект на проверка от АОП, при последващ контрол от УО или Одитен орган (ОО) са установени нарушения, които засягат посочените по-горе документи и които не са констатирани при предварителния контрол, упражняван от АОП. | |
| Базовата стойност на индикатора е 91,79 %[[2]](#footnote-3) процедури, преминали контрола чрез случаен избор на процедури (КСИ), по които няма определена финансова корекция за нарушения, свързани с проверяваните от АОП документи. | |
| ***4.* Метод на изчисление и източници на информация за доказване** | |
| УО на ПТП служебно изчислява текущата кумулативна стойност на индикатора[[3]](#footnote-4) въз основа на:   * структурирани данни от ИСУН/предоставени от ЦКЗ, съдържащи информация за обществените поръчки по проекти, финансирани със средства от ЕСИФ/ЕФСУ, за които са определени финансови корекции с процентни показатели, посочени в Приложение 1 от Наредбата за посочване на нередности; * предоставена информация от АОП относно броя и процедурите, преминали предварителен контрол от АОП[[4]](#footnote-5).   Текущата комулативна стойност на индикатора се изчислява по следната формула:   |  |  |  | | --- | --- | --- | | брой на процедурите, преминали предварителен контрол от АОП, по които не са определени финансови корекции от УО, свързани с подготовката на обществената поръчка | \* | 100 | | брой на процедурите, преминали предварителен контрол от АОП |  |  |   Изчислената по посочената формула стойност на индикатора се отчита и в двете категории региони „Региони в преход“ и „По-слабо развити региони“. Всяка стойност се закръглява до втория знак след десетичната запетая. | |
| ***5.* Периодичност на докладване на напредъка от бенефициентите** | |
| Бенефициентът докладва напредъка по постигането на договорените междинна цел и целева стойност на индикатора **най-малко в сроковете и за периодите, както следва:**   |  |  | | --- | --- | | **Срок за докладване пред управляващия орган** | **Отчетен период** | | 30.04.2024 г., 2026 г., 2027 г., 2028 г., 2029 г. | Начало на програмния период – до 31 декември на предходната година | | 31.10.2024 г., 2025 г., 2026 г., 2027 г., 2028 г. | Начало на програмния период – до 30 юни на съответната година | | 15.01.2025 г. | Начало на програмния период – 31.12.2024 г. | | Срок, определен за окончателно отчитане в Условията за изпълнение | Начало на програмния период – 31.12.2029 г. |   В случай на отчитане на по-кратки периоди от посочените в таблицата, като напредък по този индикатор се въвеждат постигнатите стойности към 30 юни/31 декември на съответната година.  Бенефициентът следва да достигне стойността на договорената междинна цел **най-късно до 31.12.2024 г.**  Бенефициентът следва да достигне стойността на договорената целевата стойност на индикатора до изтичане на договорения срок.  В случай че договореният срок за изпълнение предполага различни от посочените в таблицата срокове и периоди, те се определят в административния договор за предоставяне на безвъзмездна финансова помощ. | |

Вариант на документа: 3

1. За целите на отчитането и верификацията, при процедури за възлагане на обществени поръчки финансирани със средства от ЕСИФ/ЕФСУ, включващи обособени позиции под „процедура“, следва да се разбира всяка обособена позиция, тъй като се извършват индивидуални контроли на всяка от тях и финансовите корекции се определят на сключен договор по обособена позиция. [↑](#footnote-ref-2)
2. Този дял е определен въз основа на налични в ИСУН данни за периода от 01.04.2020 до 31.08.2022 г. (след въвеждане на контролни листове за последващ контрол на обществени поръчки в структуриран вид в ИСУН). Тъй като към момента на формиране на индикатора в ИСУН има налична информация само за определени от УО финансови корекции по извършения последващ контрол, в изчислението на базовата стойност не са взети предвид определените финансови корекции по предложение на ОО вследствие на извършен одит. [↑](#footnote-ref-3)
3. Текущата кумулативна стойност на индикатора е от началото на програмния период (01.01.2021 г.) до 30 юни или 31 декември на съответната година. [↑](#footnote-ref-4)
4. Предоставените данни от АОП за периода от началото на програмния период (01.01.2021 г.) до 30 юни или 31 декември на съответната година. [↑](#footnote-ref-5)