|  |  |
| --- | --- |
| **МЕТАДАННИ ЗА ИНДИКАТОР ЗА КРАЕН ПРОДУКТ:** | |
| **Номер на индикатора**: | **О2-1** |
| **Наименование на индикатор**а: | **Хоризонтални модули за обучения** |
| **Специфична цел**: | Укрепване на капацитета на органите, бенефициентите и партньорите по програмите от Споразумението за партньорство |
| **област/код на интервенция:** | 182 |
| **1. Мерна единица** | |
| брой | |
| **2. Стойност** | |
| **Междинна цел** | **35 броя** |
| **Целева стойност** | **94 броя** |
| **3. Определение** | |
| *„Хоризонтален модул за обучение“* е учебно съдържание, разработено по хоризонтална тема и представено пред целева група.  *„Хоризонтална“* е всяка тема, която е свързана с управлението на средствата от Европейските структурни и инвестиционни фондове (ЕСИФ) и Европейските фондове при споделено управление (ЕФСУ) и е общоприложима за Системата за управление на средствата от ЕСИФ и ЕФСУ[[1]](#footnote-2) (Системата), (напр. обществени поръчки, нередности и измами, одити, координация и контрол на системата за управление на средствата от ЕФСУ, видимост и комуникация, информационна система за управление и наблюдение на средствата от ЕС в България, европейски зелен пакт и др.).  Хоризонталните модули за обучение се разработват/актуализират от:   1. Служители на административна структура/звено по чл. 9-11 от Закона за управление на средствата от Европейските фондове при споделено управление (ЗУСЕФСУ) [[2]](#footnote-3) или друга хоризонтална структура/звено с функции по управление и контрол на ЕСИФ/ЕФСУ[[3]](#footnote-4) - конкретни бенефициенти по Програмата; 2. Института по публична администрация.   В рамките на Академията за фондовете на ЕС, хоризонталните модули за обучение се представят от служители на административната структура/звено, разработило съответния модул или от Института по публична администрация – за модулите, разработени от него.  В рамките на Академията, Институтът организира и логистично осигурява всички обучителни събития, съгласно условията, определени в съответното Споразумение между него и всеки бенефициент – участник в Академията.  „*Целева група*“ на Академията за фондовете на ЕС: служители в държавната администрация – служители в Системата, в административни структури, отговорни за отключващите условия и в административни структури – ключови кандидати и бенефициенти по програмите[[4]](#footnote-5).  Извън Академията за фондовете на ЕС, обучителни събития, на които се представят хоризонтални модули, свързани с ИСУН, могат да се организират и логистично да се осигуряват от Централното координационно звено при ясно разграничение с обучителните събития, които се провеждат в рамките на Академията.  *„Целева група“* наобучителни събития, на които се представят хоризонтални модули, свързани с ИСУН: потребителите на ИСУН. | |
| **4. Метод на изчисление и източници на информация за доказване** | |
| Бенефициентът текущо[[5]](#footnote-6) докладва пред управляващия орган напредъка по достигане на съответната стойност на индикатора, като представя технически отчети и прикачени към тях документи и информация, удостоверяващи физическото изпълнение на индикатора, а именно: доказателства за броя на разработените/актуализираните хоризонтални модули, като за всеки създаден нов или актуализиран модул е задължен да приложи и доказателства за най-малко едно проведено обучително събитие (списък на проведените към крайната дата на отчетния период (с натрупване) обучителни събития, съдържащ темата, периода/датата на провеждане и формата[[6]](#footnote-7) на събитието; имена на лекторите – за присъствените и за електронните/хибридните обучителни събития с лектори; брой на участниците).  Всеки създаден/актуализиран модул се отчита след като по него е проведено първото обучително събитие.  Напредъкът по индикатора се отчита с натрупване по категория региони в съотношение 1/6 за *„Региони в преход“* и 5/6 за *„По-слабо развити региони“.*  Отчетната стойност на индикатора по категория *„Региони в преход“* се изчислява като 1/6 от общо постигнатия напредък за отчетния период, а остатъкът се отчита по категория *„По-слабо развити региони“*. Всяка стойност се закръглява до втория знак след десетичната запетая.  Конкретните документи, доказващи изпълнението на индикатора, които бенефициентът представя при отчитане, са описани в приложение към Указанията за е-отчитане, приложими за съответната процедура за предоставяне на безвъзмездна финансова помощ. | |
| **5. Периодичност на докладване на напредъка от бенефициентите** | |
| Бенефициентът докладва напредъка по постигането на договорените междинна цел и целева стойност на индикатора **най-малко в сроковете и за периодите, както следва:**   |  |  | | --- | --- | | **Срок за докладване пред управляващия орган** | **Отчетен период** | | 30 април 2024 г. | Начало на срока на изпълнение – 31 март 2024 г. | | 31 октомври 2024, 2026, 2027, 2028 и 2029 г. | 01 април – 30 септември на съответната година | | 15 януари 2025 г. | 01октовмри – 31 декември 2024 г. | | 31 октомври 2025 г. | 01 януари – 30 септември 2025 г. | | 30 април 2026, 2027, 2028 и 2029 г. | 01 октомври на предходната година – 31 март на текущата година | | Срок за окончателно отчитане съгл. Условията за изпълнение | 01 октомври – 31 декември 2029 г. |   Бенефициентът следва да достигне стойността на договорената междинна цел **най-късно до 31.12.2024 г.**  Бенефициентът следва да достигне договорената целева стойност на индикатора до изтичане на договорения срок.  В случай че договореният срок за изпълнение предполага различни от посочените в таблицата срокове и периоди, те се определят в административния договор за предоставяне на безвъзмездна финансова помощ. | |

Вариант на документа: 3

1. Органите и структурите за управление на средствата от ЕСИФ и ЕФСУ, предвидени в Глава втора от ЗУСЕСИФ и Глава втора от ЗУСЕФСУ [↑](#footnote-ref-2)
2. Напр. Централното координационно звено, Сертифициращия орган за програмите, съфинансирани от ЕСИФ/ Счетоводния орган за програмите, съфинансирани от ЕФСУ; Одитния орган по ЕСИФ и ЕФСУ [↑](#footnote-ref-3)
3. Напр. Агенцията по обществените поръчки [↑](#footnote-ref-4)
4. Програмите, съфинансирани от ЕСИФ и ЕФСУ [↑](#footnote-ref-5)
5. Съгласно сроковете, посочени в т. 5 Периодичност на отчитане на напредъка от бенефициентите [↑](#footnote-ref-6)
6. Присъствен, дистанционен/електронен и/или хибриден формат [↑](#footnote-ref-7)